KLASA: 024-03/24-01/01

URBROJ: 2140-01-24-5

Krapina, 6. ožujka 2024.

Na temelju članka 35. točke 4. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01. - vjerodostojno tumačenje, 129/05., 109/07., 125/08., 36/09., 150/11., 144/12., 123/17, 98/19 i 144/20) i članka 17. stavak 1. alineja 12. te članka 46. stavak 2. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 14/09., 11/13., 13/18., 5/20, 10/21, i 15/21-pročišćeni tekst) Županijska skupština Krapinsko-zagorske županije na 16. sjednici održanoj dana 6. ožujka 2024. godine donijela je

**O D L U K U**

**o dopuni Odluke o ustrojstvu i djelokrugu upravnih tijela Krapinsko-zagorske županije**

Članak 1.

U Odluci o ustrojstvu i djelokrugu upravnih tijela Krapinsko-zagorske županije („Službeni glasnik Krapinsko-zagorske županije“, broj 52/19, 38/22 i 57/22, dalje u tekstu: Odluka) u članku 16. stavku 1. iza alineje 15. dodaje se nova alineja 16. koja glasi:

„ – poslove upravljanja neizgrađenim građevinskim zemljištem i građevinama sa zemljištem nužnim za redovitu uporabu te građevine, u vlasništvu Republike Hrvatske, u skladu s posebnim zakonom.“

Alineja 16. postaje alineja 17.

Članak 2.

Ova Odluka stupa na snagu osmi dan od dana objave u „Službenom glasniku Krapinsko-zagorske županije».

  **PREDSJEDNIK ŽUPANIJSKE SKUPŠTINE**

 Zlatko Šorša

DOSTAVITI:

1. Ministarstvo pravosuđa i uprave
2. Župan
3. «Službeni glasnik Krapinsko-zagorske županije» za objavu
4. Upravni odjel za opću upravu, imovinsko-pravne poslove

i zajedničke poslove,

1. Za zbirku isprava
2. Za prilog zapisniku
3. Pismohrana.